Հելսինգբորգ

Հելսինգբորգ (նաև՝ Հելսինբորգ կամ Գելսինգբորգ, , ), քաղաք Շվեդիայի հարավում՝ Սկոնե գավառում, համանուն կոմունայի կենտրոնը։ 2017 թվականի դրությամբ բնակչությունը կազմել է 108334 մարդ։

Աշխարհագրություն  
Հելսինգբորգը նավահանգիստ է Էրեսուն նեղուցի ամենանեղ կետի (մոտ 5 կմ) արևելյան ափին, Դանիայի Հելսինգյոր քաղաքի դիմաց։ Քաղաքը տեսանելի է Դանիայի ափերից։ Այն կապված է Հելսինգյորի հետ ավտոմոբիլային լաստանավով, որը ուղերթեր է կատարում ամեն 20 րոպեն մեկ։ Քաղաքում ավարտվում են E04 և E55 եվրոպական ավտոմոբիլային երթուղիները (որոնք չեն միավորվում միայն նշանների փոխարինման բարձր արժեքի պատճառով)։

Կլիման 
Հելսինգբորգի կլիման բարեխառն է, տարեկան միջին տեղումները կազմում են 500-600 մմ, հունվար ամսվա միջին ջերմաստիճանը կազմում է 0,1 °C, հուլիսինը՝ 16.8 °C:

Արդյունաբերություն 
Հելսինգբորգում զարգացած են նավաշինությունը, էլեկտրատեխնիկական, ռետինա-քիմիական, տեքստիլ, կերամիկական, սննդի արդյունաբերությունը, գունավոր մետալուրգիան (պղնձաձուլություն)։ Հելսինգբորգը համարվում է տրանսպորտային, առևտրային և բիզնեսի կարևորագույն կենտրոն։

Բնակչություն

Թվաքանակ 
Մինչև 19-րդ դարի կեսերը Հելսինգբորգը փոքր քաղաք էր, որի բնակչությունը կազմում էր շուրջ 1000 մարդ։ Բայց 19-րդ դարի երկրորդ կեսին, մասամբ արդյունաբերության զարգացման շնորհիվ, քաղաքի բնակչությունը սկսեց արագ աճել և մինչև 1900 թվականը այստեղ ապրում էր շուրջ 25 հազար մարդ։ Սակայն, հաջորդ տասնամյակների ընթացքում բնակչության աճը կտրուկ անկում է ապրել։ 2010 թվականին 97 հազար մարդ ունեցող Հելսինգբորգը բնակչության թվով Շվեդիայի ութերորդ քաղաքն էր։

Ազգային կազմ 
Բնակչության մեծ մասը շվեդներ են։ Օտարերկրացիները (այսինքն՝ նրանք, ովքեր կա՛մ ծնվել են Շվեդիայի սահմաններց դուրս, կա՛մ նրանց ծնողները երկուսն էլ ծնվել են Շվեդիայի սահմաններից դուրս) կազմում են քաղաքի բնակչության 23,2%-ը։ Օտարերկրացիների թվում կան հատկապես դանիացիներ, սերբեր, արաբներ (հիմնականում Իրաքից, Լիբանանից և Պաղեստինից) և բոսնիացիներ։ Քաղաքում ապրում են նաև լեհեր, իրանցիներ, վիետնամցիներ և այլն։ Ընդհանրապես, Հելսինգբորգում ապրում են ավելի քան 160 ազգությունների ներկայացուցիչներ։

Տեսարժան վայրեր 
Հելսինգբորգի պատմական մասը բաղկացած է նեղուցի ափին գտնվող բազմաթիվ հին տներից։ Առանձնահատուկ հետաքրքրություն են ներկայացնում քաղաքապետարանի շենքը, Չերնանի աշտարակը (), աղյուսով գոթական ճարտարապետության ոճով աղյուսից պատրաստված Սուրբ Մարիայի տաճարը, Ֆրեդրիկսդալ բացօթյա թանգարանը և Հենրի Դունկեր մշակութային կենտրոնը։

ԵՆթաշրջաններ 
Հելսինգբորգ քաղաքը բաժանված է 31 շրջանների՝

Ժամանակագրություն 
 1085 – քաղաքի մասին առաջին հիշատակումը (21 մայիսի)
 1300 - կառուցվել է Չեռնանի աշտարակը
 1400-ական թվականներին կառուցվել է Սուրբ Մարիայի տաճարը
 1641 - կառուցվել է Յակոբ Հանսենի տունը, որը ներկայումս ամենահին բնակելի շենքն է
 1707 - հայտնաբերել են Ռամլեսի հանքային ջրի աղբյուրները
 1710 - Հելսինգբորգի ճակատամարտում շվեդները հաղթեցին դանիացիներին
 1810 - Ժան-Բապտիստ Բեռնադոտտը իջևանեց քաղաքում՝ Շվեդիայի ապագա թագավոր Կարլ XIV
 1891 - Հենրի Դյունկերը հիմնում է ռետինե իրերի արտադրության գործարան
 1892 - Հելսինգբորգի և Հելսինգորի միջև սկսում է գործել առաջին լաստանավը
 1897 - բացվեց քաղաքապետարանը
 1903 - քաղաքում բացվեց տրամվայի ծառայությունը (մինչև 1967 թվական)
 1921 թվականը բացվեց երկրում առաջին Հելսինգբորգի քաղաքային թատրոնը
 2002 - բացվեց Հենրի Դյունկեր մշակութային կենտրոնը

Պատկերասրահ

Ծանոթագրություններ

Արտաքին հղումներ 
 Քաղաքաի պաշտոնական կայք
 Աղբից քանդակներ Հելսինգբորգում 
 Քաղաքի նկարագրություն և լուսանկարներ

Բալթիկ ծովի նավահանգստային քաղաքներ
1085 հիմնադրումներ Եվրոպայում
Նավահանգստային քաղաքներ Շվեդիայում